ที่ มท ๐810.7/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 (วัน กุมภาพันธ์ 2564

เรื่อง การดำเนินงานโครงการส่งเสริมการมีส่วนร่วมภาคประชาชนในการบริหารงานและตรวจสอบการดำเนินงานเรื่อง ขององค์กรปกครองส่วนท้องถิ่น ประจำปีงบประมาณ พ.ศ. 2564 ผ่านระบบการประชุมทางไกลผ่านเครือข่ายเรื่อง อินเทอร์เน็ต (Web Conference)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 4042 ลงวันที่ 29 ธันวาคม 2563

สิ่งที่ส่งมาด้วย 1. กำหนดการ จำนวน 1 ชุด

สิ่งที่ส่งมาด้วย 2. บัญชีรายละเอียดการจัดสรรงบประมาณ จำนวน 1 ชุด

สิ่งที่ส่งมาด้วย 3. สำเนาโครงการ จำนวน 1 ชุด

สิ่งที่ส่งมาด้วย 4. แบบตอบรับเข้าร่วมการอบรม จำนวน 1 ชุด

ตามที่กรมส่งเสริมการปกครองท้องถิ่น ได้แจ้งเลื่อนการอบรมโครงการส่งเสริมการมีส่วนร่วมภาคประชาชนในการบริหารงานและตรวจสอบการดำเนินงานขององค์กรปกครองส่วนท้องถิ่น ประจำปีงบประมาณ พ.ศ. 2564 ระหว่างวันที่ 11 - 12 มกราคม 2564 ณ โรงแรมปรินซ์ พาเลซ มหานาค กรุงเทพมหานคร เนื่องจากเกิดสถานการณ์การแพร่ระบาดของโรคติดเชื้อไวรัสโคโรนา 2019.(COVID.-.19) รายละเอียดตามหนังสืออ้างถึง นั้น

กรมส่งเสริมการปกครองท้องถิ่นพิจารณาแล้ว เพื่อให้การดำเนินงานโครงการส่งเสริมการมีส่วนร่วมภาคประชาชนในการบริหารงานและตรวจสอบการดำเนินงานขององค์กรปกครองส่วนท้องถิ่น ประจำปีงบประมาณ พ.ศ. 2564.เป็นไปตามมาตรการป้องกันการแพร่ระบาดของโรคติดเชื้อไวรัสโคโรนา 2019.(COVID.-.19)
จึงได้กำหนดจัดอบรมโครงการดังกล่าวผ่านระบบการประชุมทางไกลผ่านเครือข่ายอินเทอร์เน็ต (Web Conference) ระหว่างวันที่ 1 - 2 มีนาคม 2564 ขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัดดำเนินการ ดังนี้

1. จัดทำโครงการอบรม โดยมีกลุ่มเป้าหมาย จำนวน 5 คน ประกอบด้วย ท้องถิ่นจังหวัด ข้าราชการสำนักงานส่งเสริมการปกครองท้องถิ่นจังหวัด ข้าราชการสำนักงานส่งเสริมการปกครองท้องถิ่นอำเภอ ตัวแทนองค์กรปกครองส่วนท้องถิ่น และตัวแทนภาคประชาชน เสนอต่อผู้มีอำนาจอนุมัติและเข้าร่วมการอบรมในรูปแบบออนไลน์ (Web Conference) ณ ห้องประชุมที่สำนักงานส่งเสริมการปกครองท้องถิ่นจังหวัดกำหนด และขอให้จัดเจ้าหน้าที่สำหรับดูแลระบบ Web Conference ด้วย

2. ขอให้ตรวจสอบรายชื่อผู้เข้าร่วมการอบรมให้ถูกต้องและแจ้งรายชื่อตามแบบตอบรับฯ
(สิ่งที่ส่งมาด้วย 4) ให้กรมส่งเสริมการปกครองท้องถิ่นทางไปรษณีย์อิเล็กทรอนิกส์ dla0810\_7@dla.go.th.ภายในวันพุธที่ 24 กุมภาพันธ์ 2564 เพื่อกรมส่งเสริมการปกครองท้องถิ่นจะได้ดำเนินการจัดพิมพ์เกียรติบัตรจัดส่งให้ผู้เข้าร่วมการอบรมต่อไป

 /ทั้งนี้ กรมส่งเสริม...

ทั้งนี้ กรมส่งเสริมการปกครองท้องถิ่นได้จัดสรรงบประมาณรายจ่ายประจำปีงบประมาณ
พ.ศ. 2564 ให้กับสำนักงานส่งเสริมการปกครองท้องถิ่นจังหวัด เพื่อเป็นค่าใช้จ่ายในการดำเนินงาน
ตามโครงการฯ โดยค่าใช้จ่ายสามารถถัวจ่ายกันได้ทุกรายการตามความเหมาะสม และหากมีเงินเหลือจ่าย
ให้ส่งคืนกรมส่งเสริมการปกครองท้องถิ่น ภายในวันที่ 31 มีนาคม 2564 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

( )

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2312, 2322 โทรสาร ๐ ๒241 6956

ผู้ประสานงาน : นางสาวนาฎอนงค์ แสงทอง โทร. 08 4769 2096

ร.อสถ. ..................................

ผอ.กพส. ...............................

ผอ.กง.บด. ............................

หน.ฝ. ...................................

จนท. ....................................

...........................................................................